da en da nl ca da da de es da da da da da da da da da da da da da da da da da nb da da da da en en en en en da de es en bar da it da da en en nb de da da de da da da da da da da da da da da da da nl da en da da es nl da
Jordens ressourcer er opbrugt: Nu er der overtræk på naturens konto | WWF Verdensnaturfonden
27.7.2022 08:00:00 CEST | WWF Verdensnaturfonden
Allerede den 28. juli har vi opbrugt de ressourcer, jorden kan nå at genskabe på ét år. I over 50 år har verdens befolkning taget langt mere fra naturen, end vi har givet tilbage. WWF Verdensnaturfonden advarer mod et fortsat økologisk underskud.
Én dag tidligere end sidste år har vi mennesker opbrugt jordens ressourcer for 2022. Fra den 28. juli bruger vi mere, end planeten kan nå at genskabe selv.
Mennesket fisker altså flere fisk og fælder mere skov, end jorden har til rådighed – for blot at nævne et par eksempler. Faktisk skulle vi have 1,7 jordkloder tilgængelig for at være i balance med naturen.
Der opstår med andre ord et ”naturunderskud”, der bliver større og større for hvert år, forklarer Bo Øksnebjerg, der er generalsekretær i WWF Verdensnaturfonden.
”Vi tager mere fra planeten, end den kan genskabe. Vi har 100 kroner på naturens konto, men vi bruger 170 kroner. Og det gør vi år, efter år, efter år. Fortsætter vi på denne måde, vil det resultere i fødevarekriser, vandmangel og gøre os endnu mere sårbare over for ekstreme vejrfænomener og naturkatastrofer. Derfor er der ingen vej udenom: I de kommende år skal vi give mere tilbage til naturen, end vi tager. Ellers går det galt,” siger han.
Udregninger af menneskets fodaftryk viser, at Earth Overshoot Day i 1971 først fandt sted i december. På 50 år har Earth Overshoot Day altså rykket sig fem måneder.
Danmark er nummer 15 på listen
Der er stor forskel på det økologiske fodaftryk, forskellige lande sætter på vores fælles planet. Lande som Indonesien og Jamaica har nogle af de laveste fodaftryk i verden, mens Danmark derimod befinder sig i den mest ressourcekrævende del af verdens lande.
Hvis hele verden forbrugte af naturens ressourcer, som vi gør i Danmark, ville Earth Overshoot Day falde allerede i marts. Danmark har dog rykket sig markant ned af listen på ganske få år. Fra at være nummer 9 i 2019 til i dag at indtage en 15. plads.
”Danmark er i en positiv bevægelse, og både regeringen og EU har taget skridt mod en grønnere økonomi og en mere bæredygtig tilgang til samfundet de senere år. Men kigger vi ud over vores egne grænser, går det fortsat den gale vej. Danmark er fx storimportør af soja, som kommer fra områder, hvor der tidligere var regnskov. Vi kan altså ikke bare hvile på laurbærrene. Der er stadig en stor opgave foran os i Danmark om at være ambitiøse både herhjemme og internationalt,” siger Bo Øksnebjerg.
Generalsekretæren peger på, at én af de store politiske opgaver i de kommende år bliver at få sat et bindende mål for, hvor stort et fodaftryk Danmark – og verden – må have på vores planet. Menneskeheden skal således halvere vores fodaftryk fra forbrug og produktion i 2030 både i Danmark og globalt, hvis vi skal vende tilbagegangen for klima og natur inden 2030. WWF Verdensnaturfonden arbejder sammen med myndigheder og virksomheder overalt i verden for at begrænse det menneskeskabte fodaftryk på naturen, men også som forbruger kan du gøre meget for at mindske belastningen på jordens ressourcer.
Her er WWF’s 5 gode råd til, hvordan man som forbruger kan være med til at mindske belastningen på jordens ressourcer:
Køb kun ting, du har brug for – og sørg for at genbruge mest muligt. Køb fx brugt og sælg dine ting eller send dem til genanvendelse, når du ikke kan bruge dem længere. Reparer dine ting i stedet for at købe nyt. Blot en enkelt t-shirt kan koste op imod 1.400 liter vand at producere, så der er mange ressourcer at spare, hvis du køber og sælger brugte ting.
Skær ned på affaldet og plastikforbruget. Danmark har Europarekord i produktion af husholdningsaffald per indbygger. Undgå derfor varer med unødig indpakning og sortér eller genanvend dit affald. I snit smider hver dansker fx 33 kg plast i skraldespanden hvert år. Find bæredygtige alternativer til engangsplasten og få masser af andre gode plastikråd på wwf.dk.
Mindsk madspild - og spis flere grønsager og mindre kød. Vores fødevarer er ansvarlig for næsten 60 pct. af det globale tab af biodiversitet. Derfor sparer du på jordens ressourcer ved at tænke over, hvad og hvordan du spiser. Sørg også for at købe bæredygtigt produceret mad. Vælg fx fisk, der er fanget med bæredygtige redskaber, og arter, der ikke er overfiskede. Se om fisken er bæredygtig fanget i WWF’s fiskeguide.
Lev klimabevidst. Danmark har et af de største klimaaftryk i verden. Tænk derfor over, hvordan du spiser, rejser og transporterer dig klimavenligt. Invester i klimavenlige løsninger til fx boligen og skift til vedvarende energi, hvor det er muligt.
Vælg en grøn pensionsopsparing. Hvis din pensionsopsparing investeres klimaansvarligt, kan det 27-doble den indsats, du allerede gør ved at leve klima-klogt. Enkelte danske pensionsselskaber er nu også begyndt at tænke biodiversitet ind i deres investeringsstrategi. Få masser af gode råd til en grønnere pensionsopsparing på wwf.dk.
Om Earth Overshoot Day:
Beregninger af menneskets økologiske fodaftryk viser, at Earth Overshoot Day i 1971 lå i december.
Danmark er de seneste år rykket ned på den globale liste over lande med det største fodaftryk. I 2022 er vi rykket en plads ned på listen i forhold til sidste år. I 2021 lå Danmark nummer 14 og for to år siden, i 2019, var Danmark nummer 9.
Det er den internationale organisation, Global Footprint Network, der hvert år udregner Earth Overshoot Day. Fra 2021 til 2022 er det samlede økologiske fodaftryk steget med 1,2 pct., mens den samlede biokapacitet steg med 0,4 pct. i samme tidsrum. Læs mere om udregningen bag Earth Overshoot Day her.
Top 10 over lande med det største fodaftryk:
De Forenede Arabiske Emirater
Mai-Britt NoeHead of Press & MediaWWF Verdensnaturfonden
Tlf:+45 28 93 63 28mai-britt.noe@wwf.dk
Information om WWF Verdensnaturfonden
Følg pressemeddelelser fra WWF Verdensnaturfonden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra WWF Verdensnaturfonden
Søndag går Brasilien til valg: Skov- og naturområder større end hele Danmark er fældet under præsident Bolsonaro29.9.2022 07:00:00 CEST | Pressemeddelelse
Den brasilianske præsident Bolsonaro har i sin fireårige præsidentperiode ført en katastrofal naturpolitik, som har medført rekordhøj skovrydning i landet. Søndag skal brasilianerne stemme til den første runde af præsidentvalget.
Nyt dansk partnerskab skal bekæmpe afskovning ved at sikre ansvarlig sojaproduktion i Brasilien27.9.2022 06:30:00 CEST | Pressemeddelelse
WWF Verdensnaturfonden, Etisk Handel Danmark og Udenrigsministeriet søsætter et nyt innovativt partnerskab for at fremme bæredygtig sojaproduktion i Brasilien. Ambitionen er at bidrage til en bæredygtig transformation af hele sojamarkedet i samarbejde med danske virksomheder, samlet i Dansk Alliance for Ansvarlig Soja.
Ulovligt salg af vilde dyr eksploderer på internettet i Myanmar: ”I værste fald kan det medføre en ny pandemi”21.9.2022 09:30:00 CEST | Pressemeddelelse
Ulovligt salg af vilde dyr på internettet eksploderer. I Myanmar er væksten så stor, at WWF Verdensnaturfonden nu advarer om faren for en ny pandemi.
Amazonas brænder mere end nogensinde15.9.2022 07:00:00 CEST | Pressemeddelelse
Skovbrandene i Amazonas har nået rekordniveau. Alene i august udbrød der mere end 33.000 brande i regnskoven. Situationen i Brasilien er ude af kontrol, advarer WWF Verdensnaturfonden.
Tid til handling: Centralbanker og finanstilsyn opfordres til at optrappe indsatsen på natur- og klimaområdet7.9.2022 08:00:00 CEST | Pressemeddelelse
WWF og mere end 90 organisationer og meningsdannere udsender i dag en global ’call to action’, der opfordrer centralbanker og finansielle tilsynsmyndigheder til at skabe makroøkonomiske rammer, der tager højde for de store finansielle risici relateret til natur- og klimakrisen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022